stanford-oval/wikipedia huggingface dataset:
Thomas Nast

Thomas Nast vuonna 1896.
Eräs Nastin kuuluisista pilapiirroksista, ”The Tammany Tiger Loose”.
Thomas Nast (27. syyskuuta 1840 Landau in der Pfalz, Baijerin kuningaskunta – 7. joulukuuta 1902 Guayaquil, Ecuador) oli amerikansaksalainen kuvittaja ja pilapiirtäjä. Hän loi republikaanisen puolueen tunnushahmona käytetyn norsun ja erään tunnetuimmista joulupukin ulkonäköä esittävistä kuvista. Myös demokraattien tunnuksena käytetty aasi tuli tunnetuksi hänen piirroksistaan. Nast teki myös maalauksia ja kirjankuvituksia, mutta ensisijaisesti hänet muistetaan vaikuttavista pilapiirroksistaan.
Nastin isä oli sotilasmuusikko. Saksassa syntynyt Nast saapui New Yorkiin kuusivuotiaana vuonna 1846. Hän suoritti taideopintoja National Academy of Designissa ja hänet palkattiin 15-vuotiaana Frank Leslie’s Illustrated Newspaper -lehteen. Nast siirtyi 18-vuotiaana Harper’s Weeklyn palvelukseen ja kaksi vuotta myöhemmin hän matkusti Eurooppaan, jossa hän toimi ensin New York Illustrated Newsin kirjeenvaihtajana Englannissa ja sitten Illustrated London Newsin kirjeenvaihtajana Italiassa. Yhdysvaltain sisällissodan aikana vuonna 1862 hän palasi Yhdysvaltoihin Harper’s Weeklyn piirtäjäksi ja tuki intohimoisesti Pohjoisvaltioiden asiaa tekemällä orjuutta arvostelevia piirroksia.
Kuuluisimmat pilapiirroksensa Nast teki 1870-luvulla hyökätessään korruptoitunutta newyorkilaista poliitikkoa William M. Tweediä ja tämän johtamaa Tammany Hallina tunnettua poliittista koneistoa vastaan. Hänen piirroksensa ”Tammany Tiger Loose” teki raivoisasta tiikeristä pysyvästi Tammany Hallin symbolin. Nastin piirrosten on arveltu vaikuttaneen merkittävästi Tweedin koneiston sortumiseen ja siihen, että maasta paennut Tweed tunnistettiin ja saatiin kiinni Espanjassa vuonna 1876. Nastin katsotaan vaikuttaneen myös Ulysses S. Grantin valintaan presidentiksi vuosien 1868 ja 1872 vaaleissa.
Jouduttuaan riitoihin muun toimituskunnan kanssa Nast lopetti Harper’s Weeklyyn piirtämisen vuonna 1886. Hän piirteli sen jälkeen satunnaisesti muihin lehtiin. Nast joutui taloudelliseen ahdinkoon sijoitettuaan varansa meklariyritykseen, joka meni vuonna 1884 konkurssiin. Presidentti Theodore Roosevelt nimitti Nastin vuonna 1902 Yhdysvaltain pääkonsuliksi Ecuadorin Guayaquiliin, jossa hän kuoli samana vuonna keltakuumeeseen.
Aiheesta muualla

Kuvia tai muita tiedostoja aiheesta Thomas Nast Wikimedia Commonsissa
Ted Chiang

| Ted Chiang |
| --- | --- |
 Ted Chiang vuonna 2011.
Henkilötiedot
Syntynyt: Port Jefferson, New York
Kansalaisuus:  yhdysvaltalainen
Ammatti:  kirjailija
Kirjailija
Aikakausi:  1990–
Tyylilajit:  Science fiction, fantasia
Palkinnot
 Nebula, Hugo, Locus, Seiun, Sidewise, Campbell, Theodore Sturgeon 
Aiheesta muualla
Löydä lisää kirjailijoitaKirjallisuuden teemasivulta
Ted Chiang (s. 1967) on yhdysvaltalainen kirjailija. Hänen kiinankielinen nimensä on Chiang Feng-nan (姜峯楠).
Hänen novellejaan on palkittu mm. Nebula-, Hugo-, Haykawa-palkinnoilla. Hän on voittanut Campbell-palkinnon parhaan uuden kirjailijan sarjassa.
Hänen novellinsa Story of Your Life on filmatisoitu vuonna 2016 julkaistussa elokuvassa Arrival
Henkilöhistoria

Ted Chiang valmistui Brownin yliopistosta Rhode Islandilla tietojenkäsittelytieteestä.
Teoksia > Novellikokoelmia

Stories of Your Life and Others (2002) (voitti Locus-palkinnon parhaan novellikokoelman kategoriassa)
Teoksia > Novelleja

Tower of Babylon (1990), Nebula-palkinto
Division by Zero (1991)
Understand (1991) , Hayakawa-palkinto
Story of Your Life (1998), Nebula-, Theodore Sturgeon-, Seiun- sekä Haykawa-palkinnot
The Evolution of Human Science (2000) (myös nimellä Catching Crumbs from the Table)
Seventy-Two Letters (2000), Sidewise- ja Haykawa-palkinnot
Hell Is the Absence of God (2001), Hugo-, Locus-, Nebula- sekä Seiun-palkinnot
Liking What You See: A Documentary (2002)
What's Expected Of Us (2006)
The Merchant and the Alchemist's Gate (2007), Hugo-, Nebula- sekä Seiun-palkinnot
Exhalation (2008), Hugo-, Locus- ja British Science Fiction-palkinnot
The Lifecycle of Software Objects (2010), Locus-, Hugo-, sekä Seiun-palkinnot
"Dacey's Patent Automatic Nanny," The Thackery T. Lambshead Cabinet of Curiosities (2011)
The Truth of Fact, the Truth of Feeling (2013)
The Great Silence (2015)
Aiheesta muualla

Ted Chiang Science Fiction Awards Database -sivustolla (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäiset artikkelit: en:Ted Chiang & sv:Ted Chiang
Käännös suomeksi
Thomas Nicholls

| Mitalit> Naisten nyrkkeily.Maa:   Iso-Britannia. Olympialaiset  | Mitalit> Naisten nyrkkeily.Maa:   Iso-Britannia. Olympialaiset  | Mitalit> Naisten nyrkkeily.Maa:   Iso-Britannia. Olympialaiset  | Naisten nyrkkeily> Maa:   Iso-Britannia. |
| --- | --- | --- | --- |
|  Hopeaa | Melbourne 1956 | 57 kg |  |
Maa:   Englanti
| EM-kilpailut  | EM-kilpailut  | EM-kilpailut  |  |
|  Kultaa | Länsi-Berliini 1955 | 57 kg |  |
Thomas G. ”Tommy” Nicholls (12. lokakuuta 1931 South Elmsall – 31. heinäkuuta 2021 Telford) oli brittiläinen nyrkkeilijä, olympiamitalisti ja Euroopan mestari.
Nicholls voitti 57 kilogramman painoluokassa olympiahopeaa Melbournessa 1956 ja Englantia edustaen Euroopan mestaruuden Länsi-Berliinissä 1955. Nicholls kilpaili myös Helsingin kesäolympialaisissa 1952 missä koki avausottelussaan tappion lopulta olympiakultaa voittaneelle Suomen Pentti Hämäläiselle. Melbournen kesäolympialaisissa Nicholls voitti Hämäläisen välieräottelussa mutta hävisi loppuottelun Neuvostoliiton Vladimir Safronoville. Myös Länsi-Berliinin EM-kilpailuissa Nicholls voitti matkallaan mestaruuteen Hämäläisen välierässä. Nicholls kuoli telfordilaisessa hoitokodissa 89-vuotiaana 31. heinäkuuta 2021.
Aiheesta muualla

Thomas Nicholls Kansainvälinen olympiakomitea. (englanniksi)
Thomas Müller (kriminaalipsykologi)

Thomas Müller on tunnetuimpia eurooppalaisia rikollisten profiloijia.
Thomas Müller (s. 4. elokuuta 1964, Innsbruck, Itävalta) on itävaltalainen kriminaalipsykologi ja kirjailija. Yhdessä oppi-isänsä, yhdysvaltalaisen Robert Resslerin kanssa hän on haastatellut lukuisia sarjamurhaajia.  
Kokemuksistaan Müller on kirjoittanut kirjan Ihmispeto (Bestie Mensch).
Aiheesta muualla

Ein Interview mit Thomas Müller (als PDF-Datei)
Buchbesprechung und Biografie
Tamili

| Tamil |
| --- | --- |
 Tamilin puhuma-alue
Oma nimi:  தமிழ் [tæmɪɻ]
Muu nimi:  tamili
Tiedot
Alue:   Intia    Sri Lanka    Singapore    Malesia    Mauritius    Fidži    Etelä-Afrikka
Virallinen kieli:   Intia    Sri Lanka    Singapore
Puhujia:  80,9 miljoonaa
Sija:  19.
Kirjaimisto:  tamililainen kirjaimisto
Kielenhuolto:  Thanjavur Tamil yliopisto (Intia)  Department of Official Languages (Sri Lanka)
Kielitieteellinen luokitus
Kielikunta:  dravidakielet
Kieliryhmä:  etelädravidalaiset kielet
Kielikoodit
ISO 639-1:  ta
ISO 639-2:  tam
ISO 639-3:  tam
 Ohje 
Puhuttua tamilia
Tamil tai tamili on tamilien puhuma eteläintialainen dravidakieli. Se on yksi kansallisista kielistä Intiassa, Sri Lankassa ja Singaporessa. Intiassa tamili on virallinen kieli Tamil Nadun osavaltiossa ja Puducherryn territoriossa. Lisäksi tamilinkielisiä merkittäviä vähemmistöjä on Malesiassa, Mauritiuksella, Fidžillä ja Etelä-Afrikassa.
Yhteensä tamilia puhuu hieman yli 80,9 miljoonaa henkilöä, joista 75 milj. on äidinkielisiä puhujia. Näin ollen tamili on maailman 19. puhutuin kieli..
Tamilin katsotaan olevan elinvoimainen. Sen läheisiä sukulaiskieliä ovat mm. malajalam ja toda..
Historia

Tamilia on pidetty dravidakielien vanhimpana ja voimakkaimpana edustajana. Sitä on puhuttu Intiassa jo yli 2500 vuotta. Sitä pidetään yhtenä maailman klassisista kielistä mm. heprean ja latinan rinnalla. Varhaisin säilynyt tamilinkielinen teos on tamilin kielioppia käsittelevä Tholkappiam. Se on vapaa jo tuolloin Intian pohjoisosissa voimakkaassa asemassa olleen sanskritin vaikutuksesta. Laajimmalti tunnetuin tamilin ilmaisuvoimaa kuvaava kirjallinen tuotos on nimeltään Silappathikaram, joka on samalla ensimmäinen tamiliksi kirjoitettu eeppinen runoelma 500-luvulta.
Kirjoitus

Tamilin kirjoitus polveutuu Intian muinaisesta brahmi-kirjoituksesta ja on siten sukua muun muassa hindille. Tamilin kirjallisessa asussa on 12 vokaaliäännettä (uyireḻuttu, "sielukirjain") kuvaavaa ja 18 konsonanttia (meyyeḻuttu, "ruumiskirjain") kuvaavaa merkkiä.. Vokaalin ja konsonantin yhdistelmiä kuvaavia, tamilinkielisen tekstin lukemisessa ja kirjoittamisessa välttämättömiä symboleja on kuitenkin 216. Tamilia kirjoitetaan vasemmalta oikealle, kuten useimpia intialaisiakin kieliä, eikä siinä ole isoja tai pieniä kirjaimia.
Fonologia

Vokaaleja tamilissa on viisi. Ne voivat esiintyä niin lyhyinä kuin pitkinäkin.
|  | Etinen | Keskinen | Takainen |
| --- | --- | --- | --- |
| Suppea | i |  | u |
| Puolisuppea | e |  | o |
| Väljä |  | a |  |
Lähde:
Konsonantteja tamilissa on 19. Monista intialaisista kielistä poiketen tamilissa ei tunneta aspiraatiota.
|  | Labiaali | Dentaali | Alveolaari | Retrofleksi | Palataali | Velaari |
| --- | --- | --- | --- | --- | --- | --- |
| Klusiili | p | t̪ | ṟ | ʈ | t͡ɕ | k |
| Nasaali | m | n̪ | n | ɳ | ɲ | ŋ |
| Tremulantti |  |  |  | ɽ |  |  |
| Keskinen puolivokaali | ʋ |  |  | ɻ | j |  |
| Lateraali puolivokaali |  | l̪ |  | ɭ |  |  |
Klusiilit ovat soinnittomia sanan alussa ja kahdentuneena. Muissa tapauksissa ne ovat soinnillisia.
Lähde:
Kielioppi

Sanajärjestys on melko vapaa, mutta verbi sijoittuu lauseen loppuun.
Substantiivit taipuvat kahdessa luvussa (yksikkö ja monikko) ja kuudessa sijassa (nominatiivi, akkusatiivi, datiivi, instrumentaali, sosiatiivi ja lokatiivi).
Tamilin numeraalit ovat suurelta osin korvautuneet arabialaisilla numeroilla. Numerot 1–10 tamiliksi:
| 0 | ௧ | ௨ | ௩ | ௪ | ௫ | ௬ | ௭ | ௮ | ௯ | ௰ |
| --- | --- | --- | --- | --- | --- | --- | --- | --- | --- | --- |
| /chuliyam/ | / onru / | /iraɳtu/ | /muunru/ | /naanku/ | /aintu/ | /aaru/ | /eelu/ | /ettu/ | /onpatu/ | /paithithi/ |
| 0 | 1 | 2 | 3 | 4 | 5 | 6 | 7 | 8 | 9 | 10 |
Aiheesta muualla

Wikimedia Commonsissa on kuvia tai muita tiedostoja aiheesta .
Tamilinkielinen Wikipedia
Dravidakielet
badaga
brahui
gadaba
gondi
irula
kannada
kodagu
kolami
kota
kui
kurukh
kuvi
malajalam
malto
manda
muria
naiki
ollari
pardži
pengo
tamili
telugu
toda
tulu
Tsunamivaroitusjärjestälmästä ilmoittava kyltti Sri Lankassa kolmella kielellä: sinhaliksi, tamiliksi ja englanniksi.
Lee Hoffman

Shirley Bell "Lee" Hoffman (14. elokuuta 1932 – 6. helmikuuta 2007) oli yhdysvaltalainen kirjailija sekä tunnettu science fiction -fani ja -toimittaja. Hän julkaisi itsekin jonkin verran tieteiskirjallisuutta, joskin pääasiallinen painopiste oli lännenkirjallisuudessa. Hän kirjoitti niin ikään kansanmusiikista.
Hoffman kuoli 74-vuotiaana sydänkohtaukseen.
Lattianpäällyste

Lattianpäällyste (myös lattiamateriaali, lattiapinnoite) on rakennuksen lattiaan kiinteästi asennettava pintamateriaali. Sen tehtävä on tarjota tasainen, turvallinen, kestävä ja esteettisesti miellyttävä alusta rakennuksen kussakin tilassa tapahtuvalle toiminnalle.
Kodin lattianpäällysteet

Suomen asuintiloissa yleisimpiä lattianpäällysteitä ovat muovimateriaalit (36 %) kuten vinyylimatot, -laatat ja -lankut, HDF-levystä valmistetut laminaattilattiat (22 %), etenkin kosteissa tiloissa käytettävät keraamiset laatat (19 %), puiset parketit (14 %), linoleumi (5 %) sekä tekstiili- eli kokolattiamatot (4 %). Lisäksi monissa vanhojen talojen tiloissa on säilytetty alkuperäinen lautalattia, joka on sekä kantava rakenne että hiotun ja lakatun pintansa osalta lattianpäällyste.
Kotien lattiapinnoitteissa on maiden välisiä kulttuurieroja. Kun vuonna 2003 Suomessa asennettiin kokolattiamattoja vain neljään prosenttiin lattia-alasta, Yhdysvalloissa niiden osuus on lähes 60 prosenttia, Euroopan maissa keskimäärin 42 prosenttia ja koko maailmassa 33 prosenttia. Maailmanlaajuisesti suosituin lattianpäällyste on keraaminen kivilattia, joka taas Suomen oloissa vaatii usein lattialämmityksen ollakseen mukava. Suomessahan kotona ollaan yleensä sukkasillaan, muissa länsimaissa kengät jalassa.
Kodin lattianpäällysteet > Muovilattiat

PVC:stä tai muusta muovista valmistettu muovimatto on Suomen yleisin kodin lattianpäällyste, varsinkin vuokrakäyttöön tarkoitetuissa kerrostaloasunnoissa. Se on nopea asentaa tasaiselle betonialustalle liimaamalla ja sopii taipuisuutensa ansiosta myös hieman epätasaiselle asennuspinnalle. Märkätiloihin on omat muovimattotyyppinsä. Kerrostaloissa voidaan muovimaton päälle asentaa jälkikäteen uusi pinnoite, esimerkiksi laminaattilattia, kunhan askeläänieristyksestä huolehditaan säännösten mukaisesti. Muovimattoa saa myös liimattavina vinyylilaattoina, joita voi vaihtaa yksitellen vaurion sattuessa.
Vinyylilankkulattia muodostuu vinyylistä eli polyuretaanista valmistetusta kulutuspinnasta sekä 9-11 mm:n paksuisesta runkomateriaalista, joka on HDF-levystä valmistettu, tai 4–6 mm:n paksuisesta komposiittimateriaalista, jossa on 100 % PVC:tä tai PVC:n ja kalkkikiven yhdistelmänä valmistettu komposiittirunko. Lankkujen kiinnityskohtia eli pontteja on kahta erilaista: painettava- ja taitettava päätypontti. Lankkuja ei liimata lattiaan, vaan asennus tehdään kelluvasti. Sen voi asentaa tasaisen betonin, linoleumin tai enintään 2 mm paksun muovimaton päälle, etteivät pontit rikkoudu liian joustavalla alustalla.
Kodin lattianpäällysteet > Laminaattilattiat

Laminaattilattiat valtaavat Suomessa alaa muovimatoilta. Lattialaminaatin runko on HDF-levyä ja pinta muovin avulla yhteen laminoituja paperikerroksia. Päällimmäinen kerros on läpinäkyvä kulutuspinta, toiseksi päällimmäisessä kerroksessa on pintakuvio, usein painamalla ja korkopuristuksella aikaansaatu puukuviointi. Lattia toimitetaan lukkopontein varustettuina lankkuina.
Kodin lattianpäällysteet > Puuviilulattiat

Puuviilulattia on laminaatti- ja parkettilattian välimuoto. Se muodostuu HDF-levystä tehdyistä pontatuista lankuista, joiden yläpintaan on liimattu puuviilu.
Kodin lattianpäällysteet > Korkkilattiat

Luonnonkorkki on lattiamateriaalina pehmeän ja lämpimän tuntuista. Sen pienet ilmahuokoset eristävät lämpöä ja ääntä. Yleisimmät korkkilattiamateriaalit valmistetaan korkkirouheesta, joka puristetaan pontatun kovalevyn tai muun puukuitulevyn pintaan. Korkkipinta usein lakataan puhtaanapidon helpottamiseksi ja kulutuskestävyyden parantamiseksi.
Vinyylikorkissa on askeläänieristeenä korkkia ja runko HDF-levyä tai PVC-komposiittia ja pinnaltaan polyuretaania eli vinyyliä. Linoleumi eli ”korkkimatto” on juuttikangaspohjalle puristettua puu- tai korkkijauhetta, sidosaineena pellavaöljy. Korkkilinoleumissa käytetään korkkijauheen sijasta korkkirouhetta ja pintamateriaalina vinyyliä. Ilman vinyylikerrosta se sopii monen lattianpäällysteen alusmateriaaliksi ääneneristyksen parantamiseksi ja joustavuuden parantamiseksi.
Kodin lattianpäällysteet > Mikrosementtilattia

Mikrosementti on hienojakoista sementtiä, josta muodostuu himmeä, rouhean tyylinen lattiapinta. Se voidaan valaa betonin tai muovimaton päälle. Se käy myös märkätiloihin, jos sen alle tehdään asianmukainen vedeneristys. Kerrostaloissa mikrosementti valetaan askelääneneristysmaton päälle.
Kodin lattianpäällysteet > Kokolattiamatto

Seinästä seinään ulottuvat tekstiilimatot ovat Pohjois-Amerikassa ja monissa Euroopan maissa yleisin kotien lattianpäällyste. Suomessa sen suosio on vähentynyt, koska 1970-luvulla asennetut matot olivat usein heikkolaatuisia.
Kodin lattianpäällysteet > Tekstiililaattalattia

Tekstiililaatta on suosittu valinta esimerkiksi toimistoihin, koska pehmeänä materiaalina se parantaa tilan akustiikkaa. Nahkean alapintansa ansiosta tekstiililaatat pysyvät puhtaalla ja tasaisella alustalla paikoillaan ilman liimausta. Yli 25 neliömetrin huoneissa suositellaan liimausta.
Työ- ja asiakastilojen lattianpäällysteet

Teollisuudessa, kaupan alalla ja julkisissa tiloissa lattioilta vaaditaan erityistä kestävyyttä. Tehdaslattian pohjamateriaalina käytetään usein teräskuiduilla raudoitettua tai betonia, joka pinnoitetaan paitsi yleisen kestävyyden myös jonkin erityistarpeen, kuten hygienian, nestetiiveyden tai sähkönjohto-ominaisuuksien mukaan. Betonipinnoitteena voi olla esimerkiksi valun yhteydessä levitettävä sirotepinnoitus tai erilaiset kovabetonit. Ajoneuvoissa ja työkoneissa käytetään kumimattoa, johon voidaan laminoida lämpöä ja ääntä eristäviä kerroksia. Kolikkokuvioista tai muuten kohokuvioitua kumi- tai muovimattoa käytetään myös hyvää pitoa ja kestävyyttä edellyttävissä paikoissa, kuten kaltevissa jalankulku- ja pyörätuoliluiskissa. Luiskien pintana voi olla myös alumiininen tai teräksinen nystyrälevy. Voimalaitosten, paperitehtaiden ym. suurien laitteistojen lattiat ja kulkusillat ovat myös usein tällaista kohokuvioitua nystyrälevyä tai teräsritilää, joka antaa näkyvyyden lattian alla oleviin laitteistoihin. Erilaiset urheilutilat kuten palloilusalit asettavat myös erityisvaatimuksia lattianpäällysteille, sitä enemmän mitä useampia lajeja samassa tilassa on tarkoitus harrastaa. Liikuntahalleissa käytetään myös siirrettäviä lattioita, joita vaihdellaan lajien mukaan.
Uiva eli kelluva lattia

Askeläänten eristyksen parantamiseen käytettävä uiva eli kelluva lattiarakenne tarkoittaa kovapintaisen lattianpäällysteen asentamista niin, ettei se kosketa rakennuksen muita rakenteita. Tämä toteutetaan jättämällä lattiamateriaalin ja seinän väliin noin 5-10 millimetrin rako. Se peitetään seinään kiinnitettävällä jalkalistalla. Uiva lattianpäällyste ei kosketa suoraan myöskään alla olevaa lattiaa, vaan välissä on ohut alusmateriaali askeläänieristeenä. Tällä tavoin asennetaan kaikki laminaattilattiat ja muut pontatut materiaalit, kuten vinyylilankut, puuviilulankut ja useimmat parketit.
Lattianpäällysteiden valmistajia

Maailman suurimpia lattiamateriaalien valmistajia ovat ranskalainen Tarkett S.A., yhdysvaltalaiset Armstrong Flooring ja Mannington sekä kokolattiamattojen valmistajat Mohawk ja Shaw ja sveitsiläinen Forbo. Useimmat näistä tekevät sekä puu- että muovipohjaisia lattiamateriaaleja monilla eri merkeillä. Parkettivalmistajista suurimpia on ruotsalainen Kährs, joka laajeni myös vinyylilattiamarkkinoille fuusioiduttuaan 2012 suomalaisen Karelia-Upofloorin kanssa. Kährs myy tuotteitaan yli 70 maassa, ja neljänneksen yrityksestä omistaa suomalainen Hartwall Capital.
Kiinalaiset ovat tulleet vahvasti tällekin teollisuuden alalle: kun vuonna 2002 laminaattilattioista 16 prosenttia valmistettiin Kiinassa, vuonna 2010 osuus oli jo 28 prosenttia.
Aiheesta muualla

Kuvia tai muita tiedostoja aiheesta Lattianpäällyste Wikimedia Commonsissa
Kahden­laista lattia­laminaattia. Ylemmässä näkyvät reunapontit.
Parkettia
Kokolattia­maton puhdistusta.
Nystyrälevyä
Ted Curson Plays Fire Down Below

| Ted Curson Plays Fire Down Below Ted Curson |
| --- | --- | --- |

Studioalbumin tiedot
 Äänitetty : 10. huhtikuuta 1962 Van Gelder Studio, Englewood Cliffs, New Jersey
 Julkaistu: 1963
 Tuottaja(t): Ozzie Cadena
 Tyylilaji: jazz
 Kesto: 30.44
 Levy-yhtiö: Prestige (PRLP 7263)
Ted Cursonin muut julkaisut
| Plenty of Horn 1961 | Ted Curson Plays Fire Down Below 1963 | Tears for Dolphy 1964 |
Ted Curson Plays Fire Down Below on yhdysvaltalaisen trumpetistin Ted Cursonin vuonna 1962 julkaistu toinen albumi. Vuonna 1990 levy julkaistiin remasteroituna.
Kappaleet > A-puoli

Fire Down Below – 4.36 (säv. Lester Lee, Ned Washington)
The Very Young – 4.39 (säv. Harold Little, Herb Sacker)
Baby Has Gone Bye Bye – 4.38 (säv. Robert Allen, Allan Roberts)
Kappaleet > B-puoli

Show Me – 4.26 (säv. Alan Jay Lerner, Frederick Loewe)
Falling in Love With Love – 5.29 (säv. Lorenz Hart, Richard Rodgers)
Only Forever – 6.56 (säv. Johnny Burke, James V. Monaco)
Kokoonpano

Ted Curson – trumpetti
Gildo Mahones – piano
George Tucker – kontrabasso
Roy Haynes – rummut
Montego Joe – conga
Arvostelut

Allmusic:
Korealainen musiikki

Korealaisessa musiikissa on sekä perinteisiä että nykyaikaisia lajityyppejä.
Perinteinen musiikki > Pansori

Pansori on musiikkia, jota esittää tavallisesti yhtye, johon kuuluu vain laulaja/kertoja ja rumpali. Pak Tongjin on yksi tunnetuimmista pansori-laulajista.
Perinteinen musiikki > Nongak

Nongak on lyömäsoitinmusiikkia, jota esittävään yhtyeeseen, jota kutsuttiin nimellä   samul on perinteisesti kuulunut noin 20-30 soittajaa. 1970-luvulta lähtien on syntynyt myös yhtyeitä, joissa on huomattavasti vähemmän soittajia, ja jotka sopivat paremmin sisätiloihin ja näyttämölle. Niitä kutsutaan nimellä samulnori. Samanniminen musiikkiryhmä perustettiin vuonna 1978, ja se toi vanhalle musiikille uutta suosiota.
Perinteinen musiikki > Sanjo

Sanjo on instrumentaalista musiikkia. Sitä esittäviin yhtyeisiin kuuluu perinteisesti sekä lyömä- että melodiasoittimia.
Perinteinen musiikki > Uskonnollinen musiikki

Korealainen uskonnollinen musiikki perustuu tavallisesti buddhalaisuuteen ja perinteisiin paikallisiin uskomuksiin. Sinawi on tavallisin korealaisen uskonnollisen musiikin lajityyppi.
Perinteinen musiikki > Chongak

Chongak on kuninkaallista yhtyemusiikkia. Se on yleensä täysin instrumentaalista.
Perinteinen musiikki > Kagok

Kagok on kuninkaallista yhtyemusiikkia, jossa esiintyy yleensä sekä mies- että naislaulajia ja säestäviä soittimia.
Hovimusiikki

Korealaisessa hovimusiikissa on kolme lajityyppiä; kiinalaisvaikutteiset aak ja tangak sekä puhtaasti korealainen hyangak.
Hovimusiikki > Aak

Aak syntyi kiinalaisesta rituaalimusiikista vuonna 1116. Tätä musiikkia on nykyään jäljellä enää kaksi kappaletta.
Hovimusiikki > Tangak

Tangakissa on vaikutteita sekä kiinalaisesta että korealaisesta musiikista. Aakin tavoin tangakiakaan ei ole jäljellä kuin muutamia kappaleita.
Hovimusiikki > Hyangak

Hyangakissa ei aakin ja tangakin tavoin ole kiinalaisia vaikutteita. Hyangakia esitetään oboeta muistuttavalla piri-soittimella sekä useilla jousisoittimilla.
Populaarimusiikki

Korealainen populaarimusiikki on saanut paljon suosiota myös Korean ulkopuolella. Yleensä korealainen populaarimusiikki tulee Etelä-Koreasta.
Populaarimusiikki > Trot

Trot on vanhin korealaisen populaarimusiikin lajityyppi. Joidenkin mukaan se on syntynyt japanilaisesta musiikin lajityypistä nimeltä enka.
Populaarimusiikki > Tong

Tong on suosituimpia korealaisen populaarimusiikin lajityyppejä. Tong syntyi 1970-luvulla. Se on saanut paljon vaikutteita länsimaisesta populaarimusiikista.
Populaarimusiikki > Norae Undong

Norae Undong oli 1970-1980-luvuilla erityisen suosittua ollutta korealaista rock-musiikkia.
Populaarimusiikki > K-pop

K-pop on saanut vaikutteita muun muassa R&B:stä, rap-musiikista ja japanilaisesta populaarimusiikista.
Aiheesta muualla

Kuvia tai muita tiedostoja aiheesta Korealainen musiikki Wikimedia Commonsissa